Potograpiya sa Pilipinas

Ang **mga tagapanimula ng potograpiya sa Pilipinas** ay mga Kanluraning litratista, na mula sa Europa ang karamihan.  Ang gawaing pagkuha ng mga larawan at ang pagbubukas ng mga unang mga litratuhan (mga estudyo) sa Pilipinas noong kapanahunan ng mga Kastila, mula sa mga dekada ng 1840 hanggang 1890, ay nabigyang-daan ng mga sumusunod na kadahilanan: ginamit ang mga litrato para sa mga balita at impormasyon hinggil sa katayuan ng kolonya, bilang mga kasangkapan sa panghihikayat ng mga turista, bilang aparatong nakatutulong sa larangan ng antropolohiya, bilang kagamitan na nakapagpapakita ng katayuan sa lipunan, bilang instrumentong nakapagtatala ng mga pangyayari sa kasaysayan, isang kasangkapan sa pakikipagugnayan, para sa mga propaganda, at bilang sanggunian para sa mga ilustrasyon (mga akdang-giuhit) at sa larangan ng pag-uukit.  Ang gawaing pang-potograpiya sa Pilipinas ay hindi walang impluwensiya at daloy ng pumapasok na mga diwang-pansining mula sa Kanluran patungo sa loob ng kapuluang kolonisado.

## Panahon ng mga Kastila
[thumb|right|150px|*Indígena de clase rica* (*Mestiza Sangley-Filipina*, 18 x 24 sentimetro), isang litratong kuha ng [Olandes na si Francisco van Camp, 1875.  *Katutubong may-kaya* (Mestisang Tsino-Pilipino).]]

### Potograpiyang pangkalakal
Ang mga simulain ng larangan sa paglilitrato sa Pilipinas ay nagmula pa noong taon ng 1840, kung kailan kinuha dalawang napangalagaang larawan ng Intramuros, Maynila at ng litratistang si W. W. Wood.  Datapwa, ang unang naitalang pagkakataon ng paggamit ng potograpiya sa Pilipinas ay nabanggit sa pahina ng isang aklat na isinulat ni Sinibaldo de Mas noong 1843. Si Sinibaldo de Mas ay isang manlalakbay, diplomata, at makatang Kastila.  Pinaniniwalaan na gumamit si de Mas ng isang dageryotipong kamera noong 1841.  Mas lalong naging pangkaraniwan ang pagkuha ng mga larawan sa Maynila at sa iba pang mga bahagi ng Pilipinas mula noong 1860 hanggang sa mga sumunod pang mga taon.  Bagaman pinaniniwalaan na ang pinakaunang mga estudyo ng mga litratista ay nabuksan sa Pilipinas noong mga dekada ng 1850, ang unang nalalamang pinakamagalaw na pamamalakad ng estudyong pangpotograpiya ay yung pag-aari ni Albert Honnis, isang litratistang mula sa Britanya.  Kinikilala bilang isang litratistang naninirahan at namamalagi na sa Pilipinas mula 1865 hanggang sa mga dekado ng 1870, si Honnis ay isang tanyag na tagalikha ng mga pambentang tarhetang pang-turista at ng mga kabighabighaning mga larawan ng tao.  Dahil sa takdang-gawain ni Honnis - bilang isang hinirang ng litratista ng *Kompanyang Russell & Sturgis*, isang bantog na bahay-kalakal ng asukal mula sa halamang tubo noong mga kapanahunang iyon - nakapaglikom siya ng mga litratong may magagandang mga tanawin ng Kastilang Maynila at ng Ilog Pasig (ang *Vistas de Manila*, o Mga Tanawin ng Maynila).  Maliban kina Sinibaldo de Mas at W. W. Wood, ang iba pang mga tagapagsimula (mga piyonero) ng negosyo sa potograpiya sa Pilipinas ay sina Francisco van Camp, na isang litratistang Olandes; sina Manuel Maidin, Pedro Picón, isang litratistang Aleman na pinangalanang Enrique Schüren; sina C. Bonifás, E. M. Barretto, Francisco Pertierra, Manuel Arias Rodriquez, L. González, at ang litratistang Amerikano na si Dean Conant Worcester.

## Tingnan din
*Kasaysayan ng Pilipinas
*Kasaysayan at pangangalaga ng mga larawan mula sa ika-19 dantaon
*PinoyCentric

## Mga sanggunian
## Mga kawing panlabas
*Mga litrato ng Pilipinas (panahon ng Kastila)  sa Seacex.es
*Mga litrato ng Kolonyang Pilipinas (panahon ng Kastila)  sa Seacex.es
*Mga tanawin sa Pilipinas (panahon ng Kastila)  sa Seacex.es
*Maynila at mga sakuna (panahon ng Kastila)  sa Seacex.es
*Mga gusali at iba pang tanawin (panahon ng Kastila) sa Seacex.es
*Mga larawan ng buhay sa lalawigan (panahon ng Kastila)  sa Seacex.es
*Mga litrato ng Mindanao (panahon ng Kastila)  sa Seacex.es
*May kaugnayan sa antropolohiya (panahon ng Kastila)  sa Seacex.es
*Mga gusali, panloob at mga tao  (panahon ng Kastila)  sa Seacex.es 
*Mga paaralan sa Pilipinas (panahon ng Kastila)  sa Seacex.es
*Mga solo at mga grupo (panahon ng Kastila)  sa Seacex.es
*Mga tanawin at iba pang mga litrato (panahon ng Kastila)  sa Seacex.es
*Himagsikang Pilipino (panahon ng Kastila)  sa Seacex.es
*Mga litrato noong 1898 (panahon ng Kastila)  sa Seacex.es

Kategorya:Kasaysayan ng Pilipinas

Kategorya:Kasaysayan ng sining